Centenars de persones es van donar cita a Paterna per a gaudir de l'eixida de l'última etapa de la Volta ciclista a la CV
11/02/2019

# Centenars de persones es van donar cita a Paterna per a gaudir de l'eixida de l'última etapa de la Volta ciclista a la CV

[![Centenars de persones es van donar cita a Paterna per a gaudir de l'eixida de l'última etapa de la Volta ciclista a la CV](/images/noticias/2019/02/salida-volta-gr.jpg)](/images/noticias/2019/02/salida-volta-gr.jpg)

11.02.2019

Paterna va acollir ahir l'eixida de l'última etapa de la Volta ciclista a la CV i la Volta Féminas que se celebrava per primera vegada i en la qual van participar 110 corredores de 19 equips.

 Centenars de persones es van donar cita en el municipi per a gaudir d'aquest esdeveniment esportiu que va va ser retransmés a través de Eurosport en més de 65 països, amb una audiència estimada de 12 milions d'espectadors.

 “_Amb aquesta nova edició Paterna s'ha consolidat com a seu d'aquest important esdeveniment esportiu_” ha declarat el regidor d'Esports, José Manuel Mora, qui ha recordat l'aposta del govern local per “_afermar la ciutat com a destinació principal d'esdeveniments esportius de primer nivell_”.

La prova femenina es va iniciar a les 9 h del matí, després del control de signatures, amb un recorregut neutralitzat de 5,5 quilòmetres per les principals vies del municipi. La corredora belga Lotte Kopeckyva ser la primera guanyadora d'aquesta prova que va consistir en una única etapa entre Paterna i València, de 88.5 quilòmetres.

 Per part seua, a les 13.50 h, els 25 equips participants de la Volta a la CV, iniciaven l'última etapa d'aquesta prova en la qual van participar 200 ciclistes i en la qual el ciclista basc Ion Izaguirre del Astana, es va proclamar guanyador en el 70° aniversari de la competició.

 Tal com ha assenyalat el regidor Mora, “_la prova va transcórrer sense incidents gràcies a l'operatiu especial format per 40 motos i 6 Jeeps de la Guàrdia Civil, 4 furgons del Cos Nacional de Policia al costat de 60 efectius municipals entre Policia Local i Protecció Civil, que van treballar durant tota la jornada per a garantir la seguretat de l'esdeveniment_”.